open-index/open-wikipedia-markdown huggingface dataset:
Tesfaje Gebre Kidan

**Tesfaje Gebre Kidan Geletu** (naskiĝis ĉ. 1935, mortis la 2-an de junio 2004) estis generalo de Etiopio kiu estis la ŝtata prezidanto de Etiopio dum unu semajno fine de majo 1991. Lin en tiu pozicio antaŭis Mengistu Haile Mariam kaj sekvis Meles Zenavi.

## Elmigrado de etiopiaj judoj al Israelo 
En 1984-1985 dum la operaco «Moseo», Israelo alveturigis kelkmil da etiopaj judoj. Poste etiopa registaro bremsis elmigradon, strebante interligi tiun kun liverado de israelaj armiloj. Usono kaj Israelo ĉiam okazigis subpremadon al ĝi por liberigi elmigradon.

En aprilo 1990, kiam la etiopa armeo spertis gravajn malvenkojn, la usona prezidanto George H. W. Bush sendis al la lando delegacion sub estro de la eksa senatano de la ŝtato Minesoto *Rudi Boshvic* por intertrakti pri elveturigo de 16-18 miloj da etiopaj judoj. La 27-28 aprilo okazis renkontiĝo kun etiopaj aŭtoritatoj kaj usonanoj faris ĉion eblan por admoni la prezidanton Mengistu Haile Mariam forlasi la landon. Matene la  li eksiĝis kaj fuĝis al Zimbabvo.

Tuj poste la prezidanto George H. W. Bush petis la portempan prezidanton Tesfaje Gebre Kidan permesi elveturigon de la etiopaj judoj. La 24-an kaj 25-an de majo ene de 35 horoj per aviadiloj el Adis-Abebo estis transportitaj al Israelo 14 mil da judoj — tio nomiĝis la operaco «Moseo». Nur la , post respektiva alvoko de Usono, trupoj de la Popola Fronto por la Liberigo de Eritreo eniris kaj rapide okupis sieĝitan de ili Adis-Abebon.

Tiel preskaŭ ĉiuj etiopiaj judoj, kiuj suferis pro la persekutado kaj politika subpremo, estis portitaj de Etiopio al Israelo de la israela registaro, kaj ili ankoraŭ vivas tie.

## Referencoj 
Kategorio:Prezidantoj de Etiopio
Kategorio:Vicprezidantoj de Etiopio
Kategorio:Etiopiaj politikistoj
Kategorio:Etiopiaj ministroj
Kategorio:Etiopiaj komunistoj
Kategorio:Etiopiaj militistoj
Kategorio:Murditoj
Lungi

[eta|dekstra|250px|Knabo en vilaĝo de la distrikto Narail, [Bangladeŝo, portanta *lungi* kun simpla nodo.]]
La ***lungi*** estas tipo de sarongo, kiu originis en la Hinda subkontinento. Ĝi estas portata ĉirkaŭ la talio en Srilanko, Barato, Bangladeŝo, Pakistano, Nepalo, Kamboĝo, Birmo kaj Tajlando. Ĝi estas aparte populara en regionoj kie varmo kaj malsekeco kreas nedeziratan klimaton por pantalonoj.

## Vidu ankaŭ 
* Dhoti

Kategorio:Barataj vestoj
Kategorio:Bangladeŝaj vestoj
Kategorio:Srilankaj vestoj
Kategorio:Naciaj simboloj de Bangladeŝo
Kategorio:Jupoj
Agartalo

**Agartala** (en Esperanto estus **Agartalo**, se citeblus uzoj de tia esperantigo en la e-lingva literaturo kaj gazetaro - ĝis nun tiuj referencoj mankas) estas la ĉefurbo de la Barata ŝtato Tripuro kaj estas la dua plej granda urbo kaj municipo en nordorienta Barato post Guvahati. La urbo estas la sidejo de la Registaro de Tripuro. Agartala estas unu el la plej rapidaj disvolviĝantaj urboj de Barato. Estas 8 policejoj kaj 9 leĝofaraj institucioj kiuj kovras variajn partojn de la urbo.

*Agartala* estas nomo kiu derivas el du vortoj, nome *Agar*, valora parfuma kaj incensa arbo de la genro *Aquilaria*, kaj la sufikso *Tala*, signife subkreskaĵaro, reference al la denseco de agar-arboj en la regiono. La urbo estas regata de la Agartala Municipa Korporacio. Agartala kuŝas sur la bordo de la rivero Haora kaj ĝi situas je 2 km el la limo kun Bangladeŝo. Agartala estas la tria internacia enirejo al interreto en Barato post tiuj de Mumbajo kaj Ĉenajo.

## Notoj 
Kategorio:Urboj de Barato
Kategorio:Tripuro
Rudé právo

**Rudé právo** (ĉeĥa titolo por Ruĝa Justeco aŭ La Ruĝa Vero) estis la oficiala gazeto de la Komunista Partio de Ĉeloslovakio.
 
*Rudé právo* estis fondita en 1920, kiam la partio disiĝis de la socialdemokratoj kaj de ilia pli aĝa ĉiutaga *Právo lidu*. Dum la 1920-aj kaj 1930-aj jaroj ĝi ofte estis cenzurita kaj eĉ provizore haltigita. En aŭtuno de 1938 la partio estis aboliciita kaj dum la germana okupado kaj la dua mondmilito baldaŭ poste la gazeto fariĝis subtera mimeografa broŝuro. Post la alpreno de komunismo en 1948 ĝi fariĝis la ĉefa gazeto en la lando, la ĉeĥoslovaka ekvivalento de Pravda de Sovetunio, tre propagandisma kaj foje obeema al la registaro. 

*Rudé právo* havis cirkuladon de pli ol unu miliono ĉiutage, igante ĝin la plej vaste distribuita gazeto en Ĉeĥoslovakio. La komunista registaro antaŭenigis siajn vendojn, ekzemple, malpermesante kelkfoje vendi aliajn ĵurnalojn antaŭ la 10a, aŭ oni povus pagi al kiosko-posedantoj ne vendi aliajn artikolojn, aŭ la gazetojn, kiujn presitaj rivalaj gazetoj povus ĵus ordoni ne presi ilin.

Post la Velura Revolucio, *Rudé právo* estis privatigita en 1989. Krome kelkaj redaktistoj fondis novan ĵurnalon, *Právo*.

Kategorio:Ĉeĥaj gazetoj
Kategorio:Ĉeĥlingvaj gazetoj
Kategorio:Komunismaj gazetoj
Kategorio:Aperis en 1920
Kategorio:Malaperis en 1990
Mladá fronta DNES

**Mladá fronta Dnes** (Juna Fronto Hodiaŭ), ankaŭ konata kiel **MF DNES** aŭ simple **Dnes** (Hodiaŭ), estas ĉiutaga gazeto en Ĉeĥa Respubliko. En 2016, ĝi estas la dua plej granda gazeto, post la ĉeĥa tablojdo Blesk.

La  gazeto estis kreita en 1945 sub la nomo Mladá fronta kiel ĉiutaga gazeto por junuloj. Dum la epoko de socialismo, *Mladá fronta* estis la ĵurnalo de la Socialisma Kuniĝo de Junularo.

Post la Velura Revolucio, en 1989 ĝia populareco kreskis kaj nuntempe ĝi ne estas ligita al la Socialisma Junularo iel, nek laŭ organizo nek politiko.

La gazeto estas publikigita laŭ berlina formato. Ĝi konsistas el kvar sekcioj, unu el kiuj enhavas regionan enhavon. Ĝia orientiĝo povas esti priskribita kiel dekstre konservema. 

Kategorio:Ĉeĥaj gazetoj
Kategorio:Ĉeĥlingvaj gazetoj
Kategorio:Organizaĵoj fonditaj en 1945
Kategorio:1945 en Ĉeĥoslovakio
Oz (revuo)

[eta|*OZ* London, No. 33, Februaro 1971. Kovrilpaĝo de [Norman Lindsay.]]
**Oz** estis sendepende eldonita, alternativa/subtera gazeto asociita kun la internacia kontraŭkulturo de la 1960-aj jaroj. Dum ĝi unue estis publikigita en Sidnejo en 1963, paralela versio de Oz estis publikigita en Londono ekde 1967. La aŭstralia gazeto estis publikigita ĝis 1969 kaj la brita versio ĝis 1973.

La centra redaktisto, dum la tuta revuo en ambaŭ landoj, estis Richard Neville. Kunredaktistoj de la sidneja versio estis Richard Walsh kaj Martin Sharp. Kunredaktistoj de la Londona versio estis Jim Anderson kaj poste Félix Dennis, kaj poste Roger Hutchinson.

Kaj en Aŭstralio kaj en Britio, la kreintoj de Oz estis procesigitaj pro akuzoj pri obsceneco. Akuzo de 1963 estis pritraktita rapide kiam, konsilate de advokato, la tri redaktistoj kulpigis sin. En du postaj juĝoj, unu en Aŭstralio en 1964 kaj la alia en Britio en 1971, la redaktistoj de la revuo estis malkondamnitaj post apelacio, post komence esti trovitaj kulpaj kaj kondamnitaj al severaj malliber-periodoj.

Kategorio:Aŭstraliaj gazetoj
Kategorio:Britaj gazetoj
Registaro de Barato

La **Registaro de Barato**, oficiale nomita **Registaro de la Unio**, aŭ ofte **Centra Registaro**, estis establita de la Konstitucio de Barato, kaj ĝi estas la aŭtoritato de regado de federacia unio de 29 ŝtatoj kaj 7 teritorioj de la unio, kolektive nomata Respubliko Barato. La bazaj leĝoj kaj civilaj kaj punaj kiuj regas la civitanoj de Barato estas difinitaj en serio de gravaj leĝoj de la parlamento, kiel la Punkodo de Barato, la Kodo de Krimproceduroj ktp. La federalaj (unio) kaj ŝtataj kaj provinciaj registaroj unuope konsistas el plenuma, leĝofara kaj jura branĉoj. La jursistemo aplikita al la federala kaj provincaj ŝtatoj estas bazita sur la anglasaksa juro kaj en la Organika Leĝo. Barato akceptas la jurisdikcion de la Internacia Kortumo kun kelkaj malkonsentetoj. Je loka nivelo, la sistemo de registaro Panĉaĝat posedas kelkajn administraciajn sencentrigitajn funkciojn.

## Vidu ankaŭ
* Uniaj teritorioj de Barato
* Lok Sabha
* Barata Supera Kortumo
* Parlamenta demokratio

## Bibliografio
* Subrata K. Mitra kaj V.B. Singh. 1999. Democracy and Social Change in India: A Cross-Sectional Analysis of the National Electorate. New Delhi: Sage Publications. ISBN 81-7036-809-X (India HB) ISBN 0-7619-9344-4 (U.S. HB).

## Eksteraj ligiloj 
* Pan Card - Pan card Tax information for government tax department
* Directory of official Government websites in India 
* Government of India Portal

 
Kategorio:Registaro de Barato
(58070) 1034 T-2

**(58070) 1034 T-2** estas marsrenkonta asteroido malkovrita la 29-an de septembro 1973 de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando).

En la kadro de la "Dua Enketo pri Trojanoj" (), Tom Gehrels estis fotinta la noktan ĉielon per la Schmidt-teleskopo de la Monto Palomar. La  eksponitaj dum tiu enketo estis senditaj en la observatorion de Leiden kaj ekzamenitaj de la geedzoj Ingrid kaj Cornelis van Houten dum la sekvantaj jaroj.

Ĝia tre discentra orbito ekstere tanĝas tiun de Marso sed ne trairas ĝin. Ĝia marsa MOID estas 0,208519 AU, tie estas 31,194 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1973
58084 Hiketaono

**58084 Hiketaono** estas troja asteroido de Jupitero, kiu orbitas ĉe la punkto de Lagrange L5 de la sistemo Suno-Jupitero, do en la tiel nomata « Troja Tendaro ».

## Malkovro 
Ĝi estis malkovrita la  de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando) en la kadro de la "Tria Enketo pri Trojanoj" ().

Por tiu astronomia kampanjo, Tom Gehrels fotadis la noktan ĉielon per la Schmidt-teleskopo de la Monto Palomar kaj sendis la  al la Observatorio de Leiden, kie la geedzoj Ingrid kaj Cornelis van Houten ekzamenis ilin dum la sekvantaj jaroj.

## Nomo 
Ĝi ricevis la nomon de Hiketaono, unu el plej saĝaj maljunuloj, membro de la troja senato kaj frato de Priamo.

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1977
Tomara dinastio

eta|dekstra|Loko de Harjano en nuntempa Barato.
La **Tomara dinastio** estis dinastio de Hindio kiu regis partojn de nuntempa Delhio kaj Harjano dum la 9a al la 12a jarcentoj. Ties regado super tiu regiono estis atestita per multaj surskriboj kaj moneroj. Aldone, multa informaro pri ili venas el mezepokaj bardaj legendoj, kiuj estas historie nefidindaj. Ili estis anstataŭigitaj de la Ĉahamanoj de Ŝakambhari en la 12a jarcento.

## Regantoj 
* Anangpal Tomar

Kategorio:Historio de Barato
Kategorio:Historio de Hindio
Kategorio:Dinastioj de Azio
Luis Echeverría

**Luis ECHEVERRÍA Álvarez** [lwis etʃeβeˈri.a ˈalβaɾes] (la 17-an de januaro 1922, la 8-an de julio 2022) estis meksika politikisto ligita al la Revolucia Institucia Partio (PRI) kiu funkciis kiel la 50-a Prezidento de Meksiko de 1970 ĝis 1976. Ĝis sia morto en 2022, li estis la plej maljuna iama ŝtatestro en la historio de la lando, same kiel la nura centjarulo. 

Lia prezidanteco karakterizis liajn aŭtoritatajn manierojn, la masakron de Corpus Christi kontraŭ studentaj protestantoj, la Malpuran Militon kontraŭ maldekstremaj malkonsentantoj en la lando (adoptante maldekstreman populisman retorikon), kaj la ekonomian krizon okazinta en Meksikio fine de lia oficperiodo.

En la internacia scenejo, li provis fariĝi gvidanto de la tielnomita "Tria Mondo", la landoj ne vicigitaj kun Usono aŭ Sovetunio dum la Malvarma Milito; li establis diplomatiajn rilatojn kun la Ĉina Popola Respubliko post vizito al la lando kaj renkontiĝo kun Mao Zedong, streĉiĝis rilatojn kun Israelo (kaj judoj de Usono) post subtenado de UN-a rezolucio kiu egaligis cionismon al rasismo, kaj malsukcese provis fariĝi Ĝenerala Sekretario de Unuiĝintaj Nacioj.

En 2006, li estis akuzita kaj ordonita sub hejma aresto pro sia rolo en la Tlatelolko-masakro (1968) kaj la masakro de Corpus Christi en 1971, sed en 2009 la akuzoj kontraŭ li estis malakceptitaj.

Kategorio:Prezidantoj de Meksiko
Kategorio:Meksikaj romkatolikoj
Kategorio:Meksikaj politikistoj
58095 Oranienstein

'*58095 *Oranienstein''''' estas malgranda, malhela asteroido de la ekstera asteroida zono, ano de la Hilda grupo.

## Malkovro 
Ĝi estis malkovrita la  de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando).

Tom Gehrels estis fotinta la ĉielon per la Schmidt-teleskopo de la Monto Palomar; la geedzoj Ingrid kaj Cornelis van Houten malkovris la asteroidon sur unu el la  senditaj al la Observatorio de Leiden.

## Nomo 
Ĝi ŝuldas sian nomon al la germana baroka kastelo Oranienstein ĉe la rivero Lahn proksime de Diez

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Hilda grupo
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1973
Ĉandragupto la 2-a

**Ĉandragupto la 2-a** (r. ĉ. 380 – ĉ. 415), konata ankaŭ laŭ sia titolo Vikramadiĝa, estis unu el la plej povaj imperiestroj de la Gupta Imperio en norda Hindio.

Ĉandragupto pluigis la ekspansionisman politikon de sia patro Samudragupta: historia pruvaro sugestas, ke li venkis super la Okcidentaj Satrapoj, kaj etendis la dominadon de la Gupta Imperio el la rivero Induso en okcidento ĝis la Bengala regiono oriente, kaj el la montetoj de Himalajo norde al la rivero Narmada sude. Lia filino Prabhavatigupta estis reĝino de la suda regno Vakataka, kaj li eble havis influon en la Vakataka teritorio dum ŝia regenteco.

La Gupta imperio atingis sian pinton dum la regado de Ĉandragupto. La ĉina vojaĝanto Faksian, kiu vizitis Hindion dum lia regado, sugestas, ke li regis super paca kaj prospera regno. La legenda figuro de Vikramadiĝa estis probable bazita sur Ĉandragupto la 2-a (inter aliaj reĝoj), kaj la fama Sanskrita poeto Kalidasa eble estis lia kortega poeto.

## Vidu ankaŭ
* Fera Piliero de Delhio

Kategorio:Regantoj de Hindio
Kategorio:Regantoj de Barato
Kategorio:Historio de Hindio
Kategorio:Historio de Barato
Kategorio:Gupta imperio
Anangpal Tomar

**Anangpal Tomar** estis reĝo de la Tomara dinastio, kiu regis super areoj de Delhio en Barato. Diversaj fontoj varie asertas, ke tio okazis en la 8a aŭ la 11a jarcentoj.

Oni scias malmulte pri Anangpal, kies prauloj estis setlintaj en la Aravali-Montaro ĉirkaŭ la fino de la unua jarmilo a.K. Kelka arkeologia pruvaro survivas el plej fruaj setlejoj en la areo kaj povas esti rilataj al reganto nome Surajpal. Pri Anangpal, la unuaranga fonto por informaro devenas el la *Prithviraj Raso*, nome historio pri Prithviraj Ĉaŭhan kiu estis verkita multe pli poste.

Kategorio:Regantoj de Hindio
Kategorio:Regantoj de Barato
Kategorio:Historio de Delhio
Rosariaĵo

eta
La **Rosariaĵo** () estis serio de protestaj movadoj, inkluzive de manifestacioj kaj strikoj en la urbo Rosario, Santa Fe, Argentino, inter la monatoj de majo kaj septembro 1969 kontraŭ la diktaturo de Juan Carlos Onganía.

Ĝi okazis en klimato de ĝeneraligita streĉiĝo kontraŭ la milita registaro, kiel la kulmino de eskalado ekiĝinta kelkajn tagojn antaŭe, la 13-an de majo en la provinco Tucumán, kie la laboristoj de la sukerfabriko Amalia prenis la instalaĵojn kiel protesto kontraŭ la nepago de iliaj salajroj. La sekvan tagon manifestacioj en la urbo Kordobo prenis la straton kontraŭ la forigo de la dimanĉa ripozo (angla sabato, valida ekde la 1920-aj jaroj). Ĉirkaŭ 3500 laboristoj kunvenintaj en asembleo por fiksi la pozicion de ilia sindikato alfrontis la policon, kiu rezultigis totalon de 11 vunditoj kaj 26 arestitoj. Fine, en la provinco Corrientes, la studentoj universitataj protestis kontraŭ la anonco de kresko de la 500% de la prezoj de la kantino universitata; la polico subpremis la marŝon kontraŭ la gvidanto Carlos Walker, mortigante studenton de Corrientes Juan José Cabral. La studentoj de Rosario protestis kontraŭ ĉi tiuj aranĝoj, gvidante la militistan registaron deklari la areon en kriz-okazo kaj ordonis la altrudon de militista jurisdikcio.

Kategorio:Rosario

Kategorio:Konfliktoj en 1969
Kategorio:Tumultoj
Kampanjo Birmingham

250px|eta|right |Hoteleto detruita, kie la ĉefgvidantoj de la kampanjo restadis.
La **kampanjo de Birmingham**, aŭ **Birmingham-movado**, estis movado organizita komence de 1963 de la Southern Christian Leadership Conference (SCLC) por atentigi la integriĝajn klopodojn de afrik-usonanoj en Birmingham, Alabamo. Gvidata de Martin Luther King Jr., James Bevel, Fred Shuttlesworth kaj aliaj, la kampanjo de neperforta rekta ago kulminis en vaste diskonigitaj konfliktoj inter junaj nigraj studentoj kaj blankaj civitanaj aŭtoritatoj, kaj poste kondukis la municipan registaron ŝanĝi la diskriminaciajn leĝojn de la urbo.

En la fruaj 1960-aj jaroj, Birmingham estis unu el la plej rase dividitaj urboj en Usono, tiel kiel devigite de leĝo kaj kulturo. Nigraj civitanoj alfrontis jurajn kaj ekonomiajn malegalecojn, kaj perfortan venĝon, kiam ili provis atentigi iliajn problemojn. Martin Luther King Jr. nomis ĝin la plej apartigita urbo en la lando. Protestoj en Birmingham komenciĝis per bojkoto kondukita de Shuttlesworth kun la celo premi komercajn estrojn malfermi la dungadon al homoj de ĉiuj rasoj, kaj fini apartigon en publikaj instalaĵoj, restoracioj, lernejoj kaj vendejoj. Kiam lokaj vendejoj kaj registaraj estroj rezistis la bojkoton, SCLC konsentis helpi. Organizanto Wyatt Tee Walker aliĝis al la aktivulo de Birmingham Shuttlesworth kaj komencis tion, kion ili nomis Projekto C, serio de sidprotestoj kaj marŝoj destinitaj provoki amasajn arestojn.

Kiam la kampanjo malpliiĝis al plenkreskaj volontuloj, James Bevel, la Direktoro de Rekta Ago de SCLC, pensis pri la ideo, ke studentoj fariĝu la ĉefaj manifestaciantoj en la kampanjo de Birmingham. Li tiam trejnis kaj gvidis mezlernejajn, kolegiajn, kaj bazlernejajn studentojn en neperforto, kaj petis ilin partopreni la manifestaciojn per paca marŝado 50ope samtempe el la 16-a Strato Baptisto al Urbodomo por povi paroli kun la urbestro pri rasa segregacio. Ĉi tio kaŭzis pli ol mil arestojn, kaj, ĉar la malliberejoj kaj aliaj similaj ejoj plenaj de arestitaj studentoj, la Fako de Polico de Birmingham, gvidita de Eugene "Bulo" Connor, uzis altajn akvo-mankojn kaj polican atakbestojn sur la infanoj kaj plenkreskaj spektantoj. Ne ĉiuj spektantoj estis pacaj, malgraŭ la deklaritaj intencoj de SCLC teni tute neperfortan iradon, sed la studentoj ĝenerale sintenis la neperfortan premison. Martin Luther King Jr. kaj la SCLC kritikis kaj laŭdis permesante al infanoj partopreni kaj meti sin en damaĝmanieron.

La kampanjo de Birmingham estis modelo de neperforta rekta aga protesto kaj, tra la amaskomunikiloj, altiris la mondan atenton al rasa apartigo en la Sudo. Ili poluris la reputacion de King, forigis Connor de sia laboro, devigis malsegregacion en Birmingham, kaj rekte allasis la vojon al la Civitanrajta Leĝo de 1964 kiu malpermesis rasan diskriminacion en dungado de praktikoj kaj publikaj servoj ĉie en Usono.

## Vidu ankaŭ 
* Walter Reuther

Kategorio:Afrikusona Civilrajta Movado
Kategorio:Martin Luther King
Kategorio:Protestaj marŝoj
Kategorio:Protestoj en Usono
Kategorio:Birmingham (Alabamo)
Kategorio:Historio de Alabamo
Kategorio:1963
Ferdinandsko

eta|maldekstra|250px|Vido el fronta flanko
**Ferdinandsko** (germane: *Ferdinandsruhe*) estas devena baroka ĉasista kasteleto situanta nordokcidente de katastra teritorio Kotáry en Armea spaco Březina proksimume 5 km de municipo Podivice. Rilate al sia situo meze de la armea spaco ĝi estas al publiko nealirebla. Nuntempe ĝi estas en posedaĵo de Ministerio de defendo.

## Historio 
La ĉasistan kasteleton lasis konstrui en vyškova senjorujo olomouca episkopo Ferdinand Julius Troyer z Troyersteinu en la jaro 1757, laŭ kiu ĝi estis ankaŭ nomita. Dum la tutaj 18-a kaj la 19-a jarcentoj ĝi servis kiel ĉasista sidejo de episkopoj kaj ĉefepiskopoj.

En la jaro 1935 ĝi estis komune kun la tuta arbara posedaĵo elaĉetita kaj transgvidita sub Ministerio de defendo de Ĉeĥa respubliko. Ekde la sama jaro ĝi servis kiel sidejo de administrantaro de la armea spaco. Antaŭ la jaro 1977 ĝi apartenis kun sia ĉirkaŭaĵo al katastra teritorio de municipo Podivice.

La kastelo estas ekde la jaro 2000 pro kaŭzo de bedaŭrinda stato (atako kontraŭ tegmenta trabaro fare de lignovora fungo ktp.) pli malpli neuzata. En la konstruaĵo okazis kelke da filmadoj de televidaj serioj Četnické humoresky kaj Příběhy železné opony (Okazintaĵoj de fera kurteno).

Kategorio:Armea Spaco Březina
Kategorio:Kulturaj memorindaĵoj en distrikto Vyškov
Kategorio:Barokaj kasteloj en distrikto Vyškov
Kategorio:Ĉasistaj burgetoj kaj kasteletoj en distrikto Vyškov
Ferdinand Julius Troyer z Troyersteinu

**Ferdinand Julius Troyer z Troyersteinu** (germane: *Ferdinand Julius von Troyer*) (20-a de januaro 1698 Brixen – 5-a de februaro 1758 Brno) estis aŭstria princepiskopo, kardinalo kaj en la jaroj 1745–1758 episkopo de Olomouc.

Li lasis konstrui en vyškova senjorujo la ĉasistan kasteleton Ferdinandsko.

Kategorio:Episkopoj de Olomouc
Kategorio:Aŭstriaj kardinaloj
Kategorio:Mortintoj en Brno
Quarry Hill

**Quarry Hill Creative Center**, en Rochester, Vermonto, estas la plej malnova alternativa vivogrupo aŭ komunumo de Vermonto. Ĝi estis fondita en 1946 fare de Irving Fiske, dramisto, verkisto kaj publika parolanto; kaj lia edzino, Barbara Hall Fiske, artisto kaj unu el la malmultaj inaj karikaturistoj de la Komiksa or-epoko.

Kategorio:Intencaj komunumoj en Usono
Kategorio:Geografio de Vermonto
Kategorio:Kulturo de Vermonto
Inkluziva demokratio

**Inkluziva demokratio** estas projekto, kiu celas rektan demokration, ekonomian demokration en senŝtata ekonomio, memmastrumadon (demokratio en la socia kampo) kaj ekologian demokration.

La teoria projekto de inkluziva demokratio distingita de la politika projekto, sur kiu baziĝas la inkluziva demokratia movado, aperis el la laboro de grekdevena politika filozofo, ekonomikisto, aktivulo kaj iama akademiano Takis Fotopoulos, en la libro *Towards An Inclusive Democracy*, kaj ĝi estis plue evoluigita de li kaj aliaj verkistoj en la ĵurnalo *Democracy & Nature* kaj ĝia posteulo *The International Journal of Inclusive Democracy*, elektronika revuo eldonita de la Internacia Reto por Inkluziva Demokratio. Alivorte, la teoria projekto aperanta en Politika Filozofio pri Socia Ŝanĝo. Aliflanke, la politika projekto pri ID (kiel ajna politika projekto por socia emancipiĝo) estas projekto aperanta en la Historio de socia lukto (ekz. laŭ socialisma movado, aŭtonomisma movado, klasika (rekta) demokratia movado, ktp.).

Kategorio:Politika filozofio
Kategorio:Sociala anarkiismo
Kategorio:Ekonomiaj ideologioj
Kategorio:Politikaj ideologioj
Kategorio:Ekonomiaj sistemoj
Kategorio:Anarkiisma teorio
Kategorio:Maldekstra ekstremismo
Kategorio:Tipoj de demokratio
Sociaj protestoj de 1968

[eta|300ra|Tankoj en [Meksikurbo la 28an de aŭgusto 1968.]]
La **sociaj protestoj de 1968** konsistigis tutmondan plialtigon de sociaj konfliktoj, ĉefe karakterizitaj de popolaj ribeloj kontraŭ militistaj kaj burokrataj elitoj, kiuj respondis per akrigado de politika subpremado.

En kapitalismaj landoj ĉi tiuj protestoj markis turnopunkton por la movado de civitanaj rajtoj en Usono, kiu produktis revoluciajn movadojn kiel la Nigra Pantero. En reago al la Tet-ofensivo, protestoj ankaŭ ekfunkciigis larĝan movadon kontraŭ la Vjetnama milito ĉie en Usono kaj eĉ en Londono, Parizo, Berlino kaj Romo. Amasaj socialismaj movadoj kreskis ne nur en Usono sed ankaŭ en plej multaj eŭropaj landoj. La plej spektakla elmontrado de ĉi tiuj estis la protestoj de majo 1968 en Francio, en kiuj studentoj ligis sin per sovaĝaj strikoj de ĝis dek milionoj da laboristoj, kaj dum kelkaj tagoj la movado ŝajnis kapabla renversi la registaron. En multaj aliaj kapitalismaj landoj, luktoj kontraŭ diktaturoj, ŝtata subpremo kaj koloniigo ankaŭ estis markitaj de protestoj en 1968, kiel la komenco de la Problemoj en Norda Irlando, la masakro de Tlatelolko en Meksikurbo, kaj la gerilo kontraŭ la militistoj kaj diktaturo en Brazilo.

En la socialismaj landoj estis ankaŭ protestoj kontraŭ manko de esprimlibereco kaj malobservo de aliaj civilaj rajtoj fare de la komunistaj burokrataj kaj militistaj elitoj. En Centra kaj Orienta Eŭropo ekzistis ĝeneralaj protestoj, kiuj kreskis, precipe en Praga Printempo en Ĉeĥoslovakio, en Varsovio, en Pollando kaj en Jugoslavio.


Kategorio:Kontraŭkulturo de la 1960-aj jaroj
Kategorio:Konfliktoj en 1968
Kategorio:Seksa revolucio
1968
Kategorio:Revoluciaj ondoj
Ježův hrad

**Ježův hrad** estas burgoruino, kiu en historiaj dokumentoj nomiĝis **Vícov** kaj laŭ ĝi estis nomita ankaŭ proksima municipo, kiu situas sur teritorio de distrikto Prostějov en Regiono Olomouc. Sed ĉar la burgoruino troviĝas sur teritorio de norda parto de Armea spaco Březina, ĝi do situas en distrikto Vyškov en Sudmoravia regiono.

## Historio 
Unue burgo Vícov estas menciata en la jaro 1355. En la jaro 1358 estis posedanto de burgo Henzlín z Vícova, en la jaro 1379 lombardis la burgon margrafo Jošt al Oldřich z Boskovic. En la jaro 1389 la burgo estis fare de soldataro de la margrafo konkerita. Tenis ĝin unue Petr z Kravař a Plumlova, ekde la jaro 1408 Heralt Puška z Kunštátu. En la jaro 1512 la burgo estas indikata kiel remparburgo, kio signifas, ke ĝi jam estis dezerta.

## Fotogalerio 

Ježův hrad, Vojenský újezd Březina, okres Vyškov (02).jpg
Ježův hrad, Vojenský újezd Březina, okres Vyškov (03).jpg
Ježův hrad, Vojenský újezd Březina, okres Vyškov (04).jpg
Část zdi v zřícenině Ježova hradu (Vícov), Vojenský újezd Březina, okres Vyškov.jpg|Parto de muro en burgoruino

## Eksteraj ligiloj 
* Ježův hrad - historio

Kategorio:Armea Spaco Březina
Kategorio:Vícov
Kategorio:Pereintaj burgoj en distrikto Vyškov
Kategorio:Kulturaj memorindaĵoj en distrikto Vyškov
Kategorio:Burgoj en Drahana montetaro
Kategorio:Burgoj fonditaj en la 14-a jarcento
Antal Zalai

**Antal Zalai,** laŭ hungarlingve kutima nomordo kaj plennome **Zalai Antal János** estis hungara klasika violonisto. Lia familia nomo estis *Szalai* [salai] ĝis 2011.

Antal Zalai  naskiĝis la  en Budapeŝto.

## Biografio 
Antal Zalai komencis siajn klasikajn violonstudojn en la aĝo de kvin hejme en la familio. Ekde 7-a ĝis 14-jaraĝa li ricevis lecionojn de László Dénes (instruisto), poste de Péter Komlós en Budapeŝto. Li akiris diplomon en la Reĝa Konservatorio de Bruselo en 2009. Krome Zalai ĉeestis en majstrokursoj de :en:Isaac Stern, :en:Pinchas Zukerman, :en:Erick Friedman, Tibor Varga, :en:Lewis Kaplan kaj György Pauk. Post siaj studoj li recitalis en la plej gravaj koncerthaloj.

## Elektitaj koncertoj 
* Budapeŝto (1996)
* Liverpool, Berlino (2008)
* Vieno (2010)

## Fontoj 
* hungarlingva biografio
* http://184.73.223.112/buzz/tag.aspx?FeedEntryId=623060 
* https://www.liquisearch.com/antal_zalai 

## Referencoj 
Kategorio:Hungaraj klasikaj violonistoj
Kategorio:Budapeŝtanoj
Komisaro

**Komisaro** estas precipe iu komisiita por plenumi specialan nedaŭran funkcion: komisaro de la registaro ĉe la parlamento (por klarigi kaj apogi specialan leĝoprojekton). La vorto venas el la latina participo *commissarius*, kiu signifas "tiu, kiu estis sendita por fari ion". Sed, ĝi ankaŭ povas nomi diversajn oficirojn en civila, polica aŭ milita sferoj dependante de lando.

En Francio la *commissaires de police* (komisaroj de polico) estas altranguloj nomumitaj per dekreto de la Prezidanto de la Respubliko, ili konsistigas la korpon de decido kaj direkto de la Nacia Polico.

En Kanado, la **komisaroj** estas estroj de unu el tri teritorioj de tiu lando. Kaj tiel laŭ la lando aŭ situacio, la vorto povas havi malsaman signifon.

En Sovetunio la **komisaroj de la popolo** estis la plej altaj aŭtoritatoj de la ŝtato. 

En Eŭropa Unio, la **komisaroj** estas membroj de la Eŭropa Komisiono, la kabineto de la Eŭropa Unio. La rolo de la komisaroj estas tre simila al tiu de Ministroj de ŝtato en la Unio; ĉiu ricevas apartan respondecon sub la kontrolo de la Prezidanto de la Eŭropa Komisiono, sed ili ĉiuj faras gravajn decidojn komune, ofte kun la aprobo de la Eŭropa Parlamento.

## Vidi ankaŭ 
* Politika komisaro
* Komisaro pri la Kimra Lingvo
* Komisaro de la Reĝo
* Komisaro de la Sankta Inkvizicio

Kategorio:Titoloj
Kategorio:Juraj okupoj
Sarlanda Radio

La **Sarlanda Radio** - germane *Saarländischer Rundfunk* (mallonge *SR*) - estas regiona ŝtata radia kaj televida stacio en Germanio kun centra oficejo en Saarbrücken. Ĝi respondecas pri demokratieca publika radio kaj televido en la federacia lando Sarlando, la plej sudokcidenta landoparto de Germanio. Tutlande la Sarlanda Radio kunlaboras kun similaj aliregionaj ŝtataj radiaj kaj televidaj stacio en tegmenta institucio nomata ARD. Ĝi ekestis el pionira radiostacio de 1929 en Sarlando, tiam sub protekto de la Ligo de Nacioj, ekde 1935 nomatis *Reichssender Saarbrücken*, ekde 1946/47 dulingve „Radio Sarrebruck“ / „Radio Saarbrücken“ kaj ekde 1952 nomiĝas per la nuna nomo.

## Eksteraj ligiloj 
* 

Kategorio:Saarbrücken
Kategorio:Germana televido
Kategorio:Germaniaj radiostacioj
Kategorio:Germanlingva televido
Kategorio:Germanlingvaj radiostacioj
Kategorio:Organizaĵoj fonditaj en 1968
Festivalo de Avandaro

La **Festivalo de Avandaro** estis historia meksika rokfestivalo okazinta la 11-an kaj 12-an de septembro 1971 ĉe la golfludejo Avándaro kaj ĝia lago, en la loĝloko Tenantongo, je 5 km de la urbo Valle de Bravo en la Estado de México. Rekonita kiel eble la plej granda roka koncerto en la historio de meksika kulturo.

La festivalo, produktita de la kompanio Promotora Go S.A. de la fratoj Eduardo kaj Alfonso López Negrete, la ekzekutivo McCann Erickson kaj sporta iniciatinto Justino Compeán Palacios kaj la produktanto de meksika Telesistema Luis de Llano Macedo, okazis ĉe la pinto de la kontraŭkultura movado konata kiel La Onda, festante vivon, pacon, amon, ekologion kaj artojn ĝenerale. La festivalo estis komparita kun la Woodstock-Festivalo de Usono pro ĝia psikedela muziko, kontraŭkultura arto, malferma droguzo kaj ekzercado de libera amo.

Kvalifikita kiel senprecedenca okazaĵo en la historio de Meksiko, 12 aranĝoj estis kontraktitaj de la ArTe-agentejo, posedata de la muzikaj reklamantoj Armando Molina Solís kaj Waldo Tena, sed pro la granda nombro de partoprenantoj entute 18 aranĝoj estis prezentitaj ĉe la subĉiela scenejo dum la pluva semajnfino dum 2 tagoj kun aŭskultantaro el 100.000 al 500.000 ĉeestantoj.

La okazaĵo estis preskaŭ ĉio rekte elsendita de Radio Juventud danke al la subteno de The Coca-Cola Company, filmita de Polydor Records, Telesistema Mexicano, Cablevisión, Candiani Filmoj kaj Marco Polo SA9-Kinematografio. kaptita en pluraj profesiaj fotoj de Pedro Meyer, Graciela Iturbide, la kunlaborantoj de Humberto Rubalcaba Zuleta de Eldonejo Nosotros, fotistoj de specialaj gazetoj kaj ankaŭ centoj da amatoraj fotistoj.

Kategorio:Hipio
Kategorio:Rokmuzikaj festivaloj en Meksiko
Kategorio:Kontraŭkulturaj festivaloj
Kategorio:Valle de Bravo
Kategorio:Aperis en 1971
Kategorio:Muziko en 1971
Máté Victor

**Máté Victor** [viktor], laŭ hungarlingve kutima nomordo **Victor Máté** estas hungara muzikisto (ŝlagrokantisto, komponisto), figuranto.
eta|Máté Victor en 2011
Máté Victor  naskiĝis la  en Budapeŝto.

## Biografio 
Máté Victor maturiĝis en muziklernejo en 1963, lia plej grava instruisto estis Rezső Sugár. Poste li studis en Muzikarta Altlernejo Ferenc Liszt. Lia ĉefinstruisto estis Ferenc Farkas (komponisto). Inter 1968 kaj 1970 li studis elektronikan muzikon en Varsovio de Grażyna Bacewicz. Jam komence de la studentaj jaroj li aliĝis al kantista grupo de Hungara Radio, ili kantis nur fone laŭ la necesoj. En 1971 li aliĝis al ŝlagrorkestro, kie li ankaŭ komponadis. Kiel muzikisto, li ludis en preskaŭ ĉiuj muzikiloj. Inter 1972-1976 li estis individua muzikisto, li komponadis akompanajn muzikojn al teatroj kaj filmoj. Inter 1980 kaj 2007 li havis postenon en la Hungara Radio (kun kelkaj interrompoj), poste li pensiuliĝis. Tamen en 2012 li iĝis prezidanto de firmao pri muzikaj rajtoj. Li ricevis 5 premiojn inter 1970-2005.

## Elektitaj komponaĵoj 
* *Lélegző furcsa hajnalon* (dua loko en festivalo)
* Ha fény csiszolja ablakod, (1972)
* Oh, királylány, (1974)
* Sose hittem volna, (1978)

## Elektitaj figurantaj roloj 
* *Tanévzáró* (mallonga filmo, 1975)
* *Jégkrémbalett*
* *István, a király* (muzikalo, 1983 - abato Asztrik)

## Fontoj 
* [hungarlingva intervjuo(https://eo.wikipedia.org/wiki/intervjuo) kun foto]
* intervjuo
* http://www.budapestmusicexpo.com/20120216_bvictor_mate_valtja_brodytb

## Referencoj 
Kategorio:Hungaraj ŝlagrokantistoj
Kategorio:Hungaraj komponistoj
Kategorio:Hungaraj figurantoj
Kategorio:Budapeŝtanoj
Zefram Cochrane

**Zefram Cochrane** (naskiĝis en 2030) estas rolulo en la fikcia universo de *Star Trek*. Kreita de la verkisto Gene L. Coon, la rolulo unue aperis en la epizodo Metamorphosis de Star Trek: The Original Series de 1967, en kiu li estis ludita de Glenn Corbett. James Cromwell poste ludis Cochrane en la filmo Star Trek: First Contact de 1996 kaj la provepizodo Star Trek: Enterprise de 2001.

Kiel unue menciite en la origina serio, kaj plue establita de la okazaĵoj de "Unua Kontakto", Cochrane estas la unua homo kiu kreis veturan stirilon, nome la *Phoenix* kiu uzas varpan sistemon en Bozeman, Montana, kaj en 2063, lia sukcesa flugo de varpa rapido estis perceptata de Vulkanoj, kondukante al la unua oficiala kontakto kun ekstertera raso.

Cochrane estis supozita morta post malapero ĉe Alpha Centauri. James T. Kirk, Spock kaj Leonard McCoy trovas Cochrane vivanta sur asteroido kun estaĵo kaj li vokas la Kompanon, eteran ĉeeston de pura energio kiu rejunigas la maljunulojn, mortante Cochrane 150 jarojn antaŭe, kaj tenis lin kaptita; kaj en stato de juneco kaj vigleco; ekde tiam Nancy Hedford, kiu vojaĝis kun la tri oficistoj de Stelflota, estas malsana komisaro de Federacio. La Kompano, kiu amas Cochrane, kuniĝas kun la komisaro, liveras ŝin de sia malsano kaj provizas la Kompaninon per korpa (sed nun mortiga) formo. La kombinita ento jam ne havas povon devigi Cochrane resti kun ŝi, sed Cochrane elektas resti ekster amo kaj dankemo. Antaŭ forirado, Kirk, Spock kaj McCoy promesas ne malkaŝi la ekziston de Cochrane.

Kategorio:Roluloj de Star Trek
Kategorio:Fikciaj nukleaj fizikistoj
Kategorio:Fikciaj inventistoj
Kategorio:Fikciaj inĝenieroj pri aviado
Kategorio:Aperis en 1967
Kategorio:Fikciuloj de la 21-a jarcento
Kategorio:Fikciuloj de la estonteco
Vícov

:*Tiu ĉi artikolo estas pri municipo. Pri burgoruino, kiu en historiaj dokumentoj aperas sub nomo Vícov, temas artikolo Ježův hrad.*

**Vícov** estas municipo en Ĉeĥio troviĝanta en distrikto Prostějov en Regiono Olomouc. Vivas ĉi tie  ().

## Historio 
La unua skribmencio pri la municipo devenas el la jaro 1355. Nomo de la municipo estas derivita de nomo Viec, kio devis esti devena posedanto de la municipo. Vícov do signifis bieno de Viec.

## Loĝantaro 
## Memorindaĵo 
* Ježův hrad, burgoruino

## Tragedio en Vícov 
eta|maldekstra|Memortabulo sur infanĝardeno en Suchý memoriganta murditajn civitanojn el Vícov
La 28-an de aprilo 1945 estis en municipo fare de partizana grupo Jermak atakita kolono de retiriĝantaj germanaj soldatoj. Dum transpafado mortis dek germanajn soldatojn kaj falis kelke da partizanoj. Tiuj sekve cedis en ĉirkaŭajn arbarojn. Venĝantaj sin nazioj fortrenis en proksima municipo Suchý kaj sekve ekzekutis dekon da loĝantoj el Vícov. Tiuj ĉi estis sepultitaj en komuna tombo proksime de Suchý. Hodiaŭ tiu ĉi evento nomata tragedio de Vícov.

## Fotogalerio 

Kříž před domem č. 156, Vícov, okres Prostějov.jpg|Kruco antaŭ domo n-ro. 156
Vícovx.JPG|Dia torturo ĉe ŝoseo ĝis Plumlov
Kříž u silnice mezi Vícovem a Ohrozimí, okres Prostějov.jpg|Kruco ĉe ŝoseo inter Vícov kaj Ohrozimí
Pomník před lípou svobody, Vícov, okres Prostějov.jpg|Monumento antaŭ tilio de libereco
Kříž před kostelem svatého Floriána, Vícov, okres Prostějov.jpg|Kruco antaŭ preĝejo de sankta Floriano
Kostel svatého Floriána - čelní pohled, Vícov, okres Prostějov.jpg|Preĝejo de sankta Floriano - frunta vido
Příkop v zřícenině Ježova hradu (Vícov), Vojenský újezd Březina, okres Vyškov.jpg|Burgoruino Ježův hrad
Pohled na hájenku mezi Vícovem a Hamry, okres Prostějov.jpg|Arbarista domo inter municipoj Vícov kaj Hamry

## Panoramo 
## Vidu ankaŭ 
* Za Hrnčířkou


Kategorio:Municipoj en distrikto Prostějov
Kategorio:Vilaĝoj en distrikto Prostějov
Kategorio:Setlejoj en Drahana montetaro
58096 Oineo

**58096 Oineo** estas malgranda, ne tre hela troja asteroido de Jupitero, malkovrita la  de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando), sur unu el la  eksponitaj per la Schmidt-teleskopo de la Monto Palomar kaj senditaj al la Observatorio de Leiden.

## Orbito 
Ĝi orbitas ĉe la punkto de Lagrange L4 de la sistemo Suno-Jupitero, do en la tiel nomata « Greka Tendaro ».

## Nomo 
Ĝi ricevis la nomon Oineo, avo de Diomedo laŭ la helena mitologio. Diomedo renkontis la likianon Glaŭkon kaj ili konstatis, ke iliaj avoj Belerofono kaj Oineo estis amikoj. Sekve, ili evitis batali unu kontraŭ la alia.

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1973
Protestoj kontraŭ milito en Vjetnamio

**Opozicio al usona implikiĝo en la Vjetnama Milito **komenciĝis per manifestacioj en 1964 kontraŭ la kreskanta rolo de la usona militistaro en la Vjetnama milito kaj fariĝis larĝa socia movado dum la sekvaj jaroj. Ĉi tiu movado informis kaj helpis formi la fortan kaj polusigitan debaton, ĉefe en Usono, dum la dua duono de la 1960-aj kaj komencoj de la 1970-aj jaroj pri kiel fini la militon.

Multaj en la paca movado en Usono estis studentoj, patrinoj aŭ kontraŭ-sistemaj hipioj. Opozicio kreskis per partopreno de la movadoj de la afrik-usonaj civitanaj rajtoj, virina liberigo, kaj meksikaj movadoj, kaj sektoroj de organizita laboro. Plia implikiĝo venis de multaj aliaj grupoj, inkluzive de edukistoj, pastroj, akademianoj, ĵurnalistoj, advokatoj, kuracistoj (kiel Benjamin Spock) kaj militistaj veteranoj. Iliaj agoj konsistis ĉefe el pacaj, neperfortaj eventoj; malmultaj eventoj estis intence provokaj kaj perfortaj. En iuj kazoj, polico uzis perfortajn taktikojn kontraŭ pacaj manifestaciantoj. Antaŭ 1967, laŭ enketo Gallup, kreskanta plimulto de usonanoj konsideris Usonan armean implikiĝon en Vjetnamio esti eraro, kio poste eĥiĝis jardekojn fare de la tiama estro de usona militplanado, iama Usona Sekretario pri Defendo Robert McNamara.

## Vidu ankaŭ
* Masakro de My Lai
* Sociaj protestoj de 1968


Kategorio:Historio de Usono
Vjetnama
Kategorio:Politiko en 1960-1969
Kategorio:Politiko en 1970-1979
Zoltán Závodszky

**Zoltán Závodszky** [zAvodski], laŭ hungarlingve kutima nomordo **Závodszky Zoltán** estis hungara operkantisto (tenoro), tradukisto, altlerneja instruisto. Lia unua edzino estis Piroska Tábori.

Zoltán Závodszky  naskiĝis la  en Bátorkeszi (Hungara reĝlando, Aŭstrio-Hungario, nuntempa Bátorove Kosihy en Slovakio), li mortis la  en Budapeŝto (Hungario).

## Biografio 
Zoltán Závodszky eklernis en la Tutlanda Hungara Reĝa Muzikakademio. Lia majstro pri kanto estis :de:Georg Anthes, pri orgenludo Dezső Antalffy-Zsiross, pri komponado Leó Weiner, Zoltán Kodály kaj Viktor Herzfeld. En la jaroj 1920 kaj 1921 li ricevis stipendion en Reĝa Operejo de Budapeŝto. Inter 1921 kaj 1948 li estis en la Operejo en la statuso privata kantisto. En 1943 li iĝis eterna membro de la Operejo. Dum la nazia erao li ne ricevis rolojn, ĉar lia edzino estis judo. Li estis dum jardekoj la ĉefkantisto de operoj de Richard Wagner. Post la pensiuliĝo li instruis en la Muzikakademio, poste en simila instituto en Vieno. Li tradukis plurajn operojn kaj kantojn.

Lia edzino sinmortis pro adulto de Závodszky, poste Závodszky denove edziĝis, idojn li ne havis.

## Elektitaj roloj 
* Wagner:
** Der Fliegende Holländer - Erik
** Tannhäuser und der Sängerkrieg auf Wartburg - titolrolo
** Lohengrin - titolrolo
** Tristan und Isolde - vira ĉefrolo
** Die Meistersinger von Nürnberg - Walter von Stolzing
** Die Walküre - Siegmund
* Eugen d'Albert: *Tiefland* - Pedro
* Aleksandr Porfirjeviĉ Borodin: *Princo Igorj* - Galicin

## Elektitaj disĉiploj 
* György Sinkó

## Memorigiloj 
* strato en Budapeŝto

## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* https://zeneakademia.hu/lexikon_nagy_elodok/zavodszky-zoltan-1690
* video
* video

## Referencoj 
Kategorio:Hungaraj operkantistoj
Kategorio:Hungaraj tradukistoj
Kategorio:Hungaraj altlernejaj instruistoj
Kategorio:Budapeŝtanoj
Kalvinana preĝejo (Apagy)

La **Kalvinana preĝejo** estas religia historia monumento en Hungario, en vilaĝo Apagy.

## Historio 
La gotika (tiam katolika) kirko estis konstruita inter 1450-1470. Ĉirkaŭ en la 17-a jarcento la loĝantoj forlasis la katolikismon kaj prenis la kalvinismon, tial la kirko iĝis kalvinana. Inter 1770-1776 la kirko laŭlongr estis pligrandigita. La turo estis konstruita inter 1838-1844 (laŭ alia informo en 1867). La nun videbla formo estas videbla ekde 1952.

## Konstruaĵo 
La preĝejo situas sola en herbejo. Estas interese, ke el la proksima vojo povas vidi la absidon. La fasado rigardas al la pli malproksima vojo. La fasado estas simetria, meze la kvadrata turo plene reliefas. La turopinto estas jupa piramido. La enirejo funkcias tra la turo, sed estas ankaŭ alia enirejo en mezo de la navo tra vestiblo. Interne laŭ la kutimoj la muroj estas blankaj.

## Fontoj 
* hungare kun 3 fotoj
* hungare kun fotoj
* http://kirandulastervezo.hu/celpont/apagy/reformatus-templom

Apagy
Kategorio:Apagy
Südwestrundfunk

300ra|eta|emblemo
La **Sudokcidentgermana Radio** - germane *Südwestrundfunk* (mallonge *SWR*), do nur *Sudokcidenta Radio* - estas regiona ŝtata radia kaj televida stacio en Germanio kun centra oficejo en Stutgarto kaj pliaj sidejoj en Baden-Baden kaj Majenco. Ĝi respondecas pri demokratieca publika radio kaj televido en la federaciaj landoj Rejnlando-Palatinato kaj Baden-Virtembergo, kaj ekestis en 1990 per fuzio de la stacioj "Sudgermana Radio" (*Süddeutscher Rundfunk*, SDR, por la nordaj partoj de Virtembergo kaj Badenio), "Sudokcidenta Radio" (*Südwestfunk*, SWF, por la sudaj partoj de Virtembergo kaj Badenio kaj por Rejnlando-Palatinato. Tutlande la Sudokcidentgermana Radio kunlaboras kun similaj aliregionaj ŝtataj radiaj kaj televidaj stacio en tegmenta institucio nomata ARD. Malgraŭ la nomo la stacio ne estas la "plej sudokcidenta" en Germanio, ĉar ankoraŭ ekzistas la Sarlanda Radio en la plej plej sudokcidenta landoparto Sarlando.

## Rilatoj al Esperanto 
Radie ofte aŭdata radioĵurnalisto de la stacio estas la esperantisto Thomas Bormann, kiu specialiĝis je elsendoj pri Grekio kaj Turkio.

## Eksteraj ligiloj 
* 

Kategorio:Germana televido
Kategorio:Germaniaj radiostacioj
Kategorio:Germanlingvaj radiostacioj
Kategorio:Germanlingva televido
Kategorio:Organizaĵoj fonditaj en 1998
Agrasen ki Baoli

[250px|eta|dekstre|Agrasen ki Baoli en [Delhio. La nuntempa strukturo estis konstruita en la 14a jarcento fare de la komunumo Agraŭal, kiu indikas sian originon el la reĝo Agrasen. Oni supozas, ke la origina strukturo estis konstruita de la reĝo Agrasen dum la epoko de la eposo Mahabharata.]]
**Agrasen ki Baoli** (konata ankaŭ kiel *Ugrasen ki Baodi*), estas la nomo de protektita monumento je la konto de la Arkeologia Servo de Barato (ASI) laŭ la Leĝo pri Antikvaj Monumentoj kaj Arkeologiaj Lokoj de 1958, kiu konsistas en 60-metra longa kaj 15-metra larĝa historia ŝtupo-puto en la strato Hailey apud la Placo Connaught, Jantar Mantar, en Nov-Delhio, Barato. Kvankam ne estas konataj historiaj registroj kiu certigas pri kiu konstruis Agrasen ki Baoli, oni supozas, ke ĝi estis origine konstruita de la legenda reĝo Agrasen, kaj rekonstruita en la 14a jarcento fare de la Agraŭala komunumo kiu indikas sian originon el la maharaĝo Agrasen. La Baoli estas malferma ĉiutage. La vizitata horaro de la baoli estas 9 AM al 5 PM.

## Referencoj
Kategorio:Vizitindaĵoj en Delhio
Kategorio:Konstruaĵoj en Delhio
Kategorio:Putoj
Agrasen

**Agrasen** estis legenda reĝo de Hindio (Maharaĝo) en Agroha, nome urbo de komercistoj. La komunumoj Agraŭal kaj Rajvanŝi postulas ke ili estas posteuloj el li. Oni supozas, ke li establis regnon de komercistoj en Norda Barato nomita Agroha, kaj li famiĝis pro sia kompato, kio kondukis lin al malakcepto buĉadi animalojn por buĉoferoj.

La Registaro de Barato eldonis poŝtmarkon en lia honoro por la Maharaĝo Agrasen en 1976.

[250px|eta|maldekstre|[Agrasen ki Baoli en Delhio. La nuntempa strukturo estis konstruita en la 14a jarcento fare de la komunumo Agraŭal, kiu indikas sian originon el la reĝo Agrasen. Oni supozas, ke la origina strukturo estis konstruita de la reĝo Agrasen dum la epoko de la eposo Mahabharata.]]

## Referencoj
## Literaturo
* Babb, Lawrence A (2004). Alchemies of Violence: Myths of Identity and the Life of Trade in Western India. SAGE Publications. ISBN 978-0-7619-3223-9.

## Vidu ankaŭ 
* Agrasen ki Baoli

Kategorio:Regantoj de Hindio
Kategorio:Historio de Hindio
Kategorio:Hinduismaj legendaj estaĵoj
Kategorio:Homoj en la hindua mitologio
Občina Divača

**Občina Divača** estas unu el 212 municipoj en Slovenujo. Ĝi situas en la Regiono Marborda-Karsta. La municipo enhavas 31 komunumojn kaj ĝia areo estas 145 km². Komence de 2018 tie loĝis 4085 homoj. La administra centro estas la vilaĝo Divača.

## Loko, priskribo 
eta|280x280ra|Občina Divača
De nordo al sudo, ĝi pasas tra la A1 / E61 Aŭtovojo, kiu konektas Ljubljana kaj Koper. Ĉe la vilaĝo de Divača, la A3-aŭtovojo turniĝas al Sežana.

La suda parto de la komunumo fluas oriente de la rivero Reka, kiu leviĝas proksime de la vilaĝo de Škocjan.

La apudaj municipoj estas:

Občina Vipava nordo, Občina Postojna en la nordoriento,  Občina Pivka la oriento,  Občina Illirska Bistrica la sudoriento, Občina Hrpelje-Kozina en la sudo, Občina Sežana okcidente.

## Komunumoj 
La municipo konsistas el la sekvaj 31 vilaĝoj:

Barka, Betanja, Brežec pri Divači, Dane pri Divači, **Divača**, Dolenja vas, Dolnje Ležeče, Dolnje Vreme, Famlje, Gabrče, Goriče pri Famljah, Gornje Ležeče, Gornje Vreme, Gradišče pri Divači, Kačiče-Pared, Kozjane, Laže, Matavun, Misliče, Naklo, Otošče, Podgrad pri Vremah, Potoče, Senadole, Senožeče, Vareje, Vatovlje, Vremski Britof, Zavrhek, Škocjan, Škoflje
## Tradukfonto 
Statistikoj:  http://www.citypopulation.de/php/slovenia-obalnokraska.php

Geografia loko:  http://www.geopedia.si/#T1257_F408:19_x423774.25_y60725_s12_b4 

Divača
Divača
Mies Bouwman

**Maria Antoinette "Mies" BOUWMAN** (31-an de decembro 1929 – 26-an de februaro 2018) estis nederlanda televidoprezentistino. Ŝi naskiĝis en Amsterdamo. Ŝi komencis sian karieron je la unua elsenda vespero de la nederlanda asocio KRO (Katolika Radio Dissendanto) je la 16-a de oktobro 1951.

Bouwman disvolvis kaj prezentis la programon *Eén van de acht* (Unu el la ok). Ŝi prezentis multajn parolprogramojn kiel la nederlanda versio de *This Is Your Life* (Jen via vivo). Ŝi finis la regulan laboron post malsaniĝo sed kelkfoje revenis por specialaj programoj.

Bouwman mortis je la 26-a de februaro 2018 en Elst (komunumo Rhenen), Nederlando pro kormalsano je aĝo de 88.

## Referencoj 
Kategorio:Nederlandaj televidprezentistoj
Suchý

**Suchý** estas municipo en Ĉeĥio troviĝanta en distrikto Blansko en&nbsp;Sudmoravia regiono. Vivas ĉi tie  ().

## Historio 
La unua skribmencio pri la municipo devenas el la jaro 1762. Perbuŝe oni tradicias, ke grafo malvenkis ĝin en ludkartoj. Dum la dua mondmilito ĉi tie agadis partizana taĉmento Jermak. Kondukas tra ĉi tie instruiga pado. La municipo estas konata kiel refreŝigeja regiono kun fiŝlago kun areo 6 ha. Proksime estas fonto de subtera rivero Punkva, kreanta spinon de Moravia karsto, kaj Skalky, la plej granda montopinto de Drahana montetaro.

## Loĝantaro 
## Panoramo 
Kategorio:Municipoj en distrikto Blansko
Kategorio:Vilaĝoj en distrikto Blansko
Kategorio:Setlejoj en Drahana montetaro